Tarybos direktyva 97/62/EB
1997 m. spalio 27 d.
derinanti su technikos ir mokslo pažanga Direktyvą 92/43/EEB dėl natūralių buveinių ir laukinės faunos bei floros apsaugos
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į Direktyvą 92/43/EEB [1], ypač į jos 19 straipsnio pirmąją dalį,
atsižvelgdama į Komisijos pasiūlymą,
kadangi kai kurių tipų natūralios buveinės ir rūšys, išvardytos Direktyvos 92/43/EEB I ir II prieduose, turi būti suderintos su technikos ir mokslo pažanga;
kadangi Europos Sąjungos buveinių aiškinimo vadove (EUR 15 1996 m. balandžio mėn. versija) yra įtraukti nauji Natura 2000 kodai, kurie nustato kiekvieną natūralios buveinės tipą; kadangi nuoroda į Corine kodą Direktyvos 92/43/EEB I priede turi būti pakeista nuoroda į Natura 2000 kodą,
PRIĖMĖ ŠIĄ DIREKTYVĄ:
1 straipsnis
Direktyvos 92/43/EEB I ir II priedai keičiami šios direktyvos priedo tekstu.
2 straipsnis
Valstybės narės priima įstatymus ir kitus teisės aktus, kurie, įsigalioję iki 1997 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.
Priimdamos šias priemones valstybės narės pateikia nuorodą į šią direktyvą arba tokią nuorodą prideda prie oficialiai skelbiamų priemonių. Tokios nuorodos pateikimo tvarką nustato valstybės narės.
3 straipsnis
Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.
4 straipsnis
Ši direktyva skirta valstybėms narėms.
Priimta Liuksemburge, 1997 m. spalio 27 d.